17 Δεκεμβρίου, 2024

**ΔΕΛΤΙΟ ΤΥΠΟΥ**

###### ΑΦΙΞΕΙΣ ΤΟΥΡΙΣΤΩΝ ΚΑΙ ΕΠΙΣΤΡΟΦΕΣ ΚΑΤΟΙΚΩΝ ΚΥΠΡΟΥ ΑΠΟ ΤΑΞΙΔΙΑ ΣΤΟ ΕΞΩΤΕΡΙΚΟ: NOEMΒΡΙΟΣ 2024

**Αφίξεις Τουριστών 12,7% και Επιστροφές Κατοίκων Κύπρου 2,4%**

**Αφίξεις Τουριστών**

Οι αφίξεις τουριστών τον Νοέμβριο 2024 ανήλθαν σε 179.941 σε σύγκριση με 159.605 τον Νοέμβριο 2023, σημειώνοντας αύξηση 12,7%.

Για την περίοδο Ιανουαρίου – Νοεμβρίου 2024, οι αφίξεις τουριστών ανήλθαν σε 3.907.137 σε σύγκριση με 3.722.022 την αντίστοιχη περίοδο του 2023, σημειώνοντας αύξηση 5,0%.



Οι αφίξεις από το Ηνωμένο Βασίλειο υπήρξαν η κυριότερη πηγή τουρισμού για τον Νοέμβριο 2024, αφού αποτέλεσαν το 25,9% (46.598) των συνολικών αφίξεων, οι αφίξεις από την Πολωνία 11,3% (20.331), οι αφίξεις από το Ισραήλ το 10,5% (18.840), οι αφίξεις από τη Γερμανία 9,1% (16.424) και οι αφίξεις από την Ελλάδα 8,9% (16.015).

Ο σκοπός ταξιδιού τον Νοέμβριο 2024 ήταν για ποσοστό 64,5% των τουριστών οι διακοπές, για 17,2% η επίσκεψη σε φίλους ή συγγενείς και για ποσοστό 18,1% επαγγελματικός. Αντίστοιχα, για τον Νοέμβριο 2023, ποσοστό 67,2% επισκέφθηκε την Κύπρο για διακοπές, 19,7% για επίσκεψη σε φίλους ή συγγενείς και 12,8% για επαγγελματικούς λόγους (Πίνακας).

|  |  |  |  |
| --- | --- | --- | --- |
| **Πίνακας** |  |  |  |
| **Σκοπός Ταξιδιού** | **Ποσοστό (%)** |
| **Νοε. 2022** | **Νοε. 2023** | **Νοε.2024** |
| Διακοπές | 70,8 | 67,2 | 64,5 |
| Επίσκεψη σε συγγενείς & φίλους | 15,0 | 19,7 | 17,2 |
| Επαγγελματικός | 14,0 | 12,8 | 18,1 |

**Επιστροφές Κατοίκων Κύπρου**

Τα ταξίδια κατοίκων Κύπρου στο εξωτερικό τον Νοέμβριο 2024 ανήλθαν στις 120.248 σε σύγκριση με 117.487 τον Νοέμβριο 2023, σημειώνοντας αύξηση 2,4%.

Οι κυριότερες χώρες από τις οποίες επέστρεψαν οι κάτοικοι Κύπρου τον Νοέμβριο 2024 ήταν η Ελλάδα με 32,6% (39.194), το Ηνωμένο Βασίλειο με 11,7% (14.128) και η Ιταλία με 6,3% (7.549).



Ο σκοπός ταξιδιού των κατοίκων Κύπρου τον Νοέμβριο 2024 ήταν κυρίως οι διακοπές με ποσοστό 61,7%, ενώ οι επαγγελματικοί λόγοι κατείχαν ποσοστό 36,0%, οι σπουδές ποσοστό 0,7% και οι άλλοι λόγοι ποσοστό 1,7%.

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

**Τουρίστες** - Θεωρούνται οι επισκέπτες που παραμένουν τουλάχιστον μία νύκτα στην Κύπρο.

**Αφίξεις τουριστών** - Ο όρος αναφέρεται σε αριθμό επισκέψεων και όχι σε αριθμό ατόμων. Αυτό διαφέρει με την έννοια ότι ένα άτομο μπορεί να κάνει περισσότερες από μία επισκέψεις τη δεδομένη περίοδο αναφοράς.

**Επιστροφή κατοίκων Κύπρου -** Η κατηγορία αυτή περιλαμβάνει πρόσωπα που διέμεναν στην Κύπρο για 12 τουλάχιστον μήνες, ή που ήρθαν στην Κύπρο με την πρόθεση να διαμείνουν για τουλάχιστον 12 μήνες, πριν από το ταξίδι τους.

**Πηγή Στοιχείων και Κάλυψη**

Τα στοιχεία προκύπτουν από την Έρευνα Ταξιδιωτών η οποία διεξάγεται στις αφίξεις και αναχωρήσεις των αεροδρομίων Λάρνακας και Πάφου. Επιπρόσθετα συγκεντρώνονται στοιχεία και από διοικητικές πηγές, όπως οι μηνιαίες αφίξεις από τα λιμάνια.

Τα στοιχεία καλύπτουν όλα τα άτομα που περνούν από έλεγχο διαβατηρίων στα λιμάνια και αεροδρόμια της Κύπρου και αναφέρονται στις ελεγχόμενες από το Κράτος περιοχές. Δεν περιλαμβάνουν τους ταξιδιώτες που έρχονται και φεύγουν παράνομα μέσω λιμανιών και αεροδρομίων της κατεχόμενης περιοχής της Κύπρου.

Η αναγωγή των στοιχείων έγινε με βάση τα στοιχεία που αποστέλλονται στη Στατιστική Υπηρεσία από το Τμήμα Πολιτικής Αεροπορίας και από τις λίστες επιβατών των πλοίων, καθώς και στοιχεία που αποστέλλονται από το Γραφείο Ανάλυσης και Στατιστικής της Αστυνομίας Κύπρου.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Τουρισμός](https://www.cystat.gov.cy/el/SubthemeStatistics?s=51)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Tourism__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=51) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2171)

*Επικοινωνία*

Λουκία Παναγίδου: Τηλ:+35722602152, Ηλ. Ταχ.: lpanagidou@cystat.mof.gov.cy